Wikipédia-vita:Az év szócikke/2020

message: Itt lent hirtelen jelleggel le lehet jegyezni, ha az ember jelentős szócikket, jelentős bővítést, tatarozást stb. lát, de nincs ideje rendesen megnézni, hogy nevezhető-e a versenyen, vagy az esetlegességek (tataroz sablon, egyéb sablon stb.) miatt az év folyamán később visszanéznénk rá, hogy megfelel-e már. Ami bemegy a főlapi listába, innen kihúzható. Pasztilla 2020. március 7., 21:27 (CET)
#2020-as légitámadás a Bagdadi Nemzetközi Repülőtér ellen
#AOA (együttes)
#Apollo–1
#Apollo–17
#Apollo–7
#Burmai naptár – lektorsablon! (és valóban gigászi munka lenne rendbetenni)
#Chaka Khan fogalmazás, félrefordítások javítása után jelölve
#COVID-19 pandémia
#COVID-19
#Élősködők (film) – jelölve
#Gertrud Franck-féle biokertészkedés
#III. Eduárd 1346-os hadjárata – jelölve
#Kaiser Wilhelm der Große
#Kronprinz Wilhelm
#Lewis Hamilton – jelentős bővítés, de rá kell nézni. Nem javaslom, jelentősen forrasolatlan és a szöveget is at kellene olvasni.Gerry89 vita 2021. január 1., 22:19 (CET)
#Magyarország és az Egyesült Államok kapcsolatai
#Magyarország és Hollandia kapcsolatai
#Marie Fredriksson
#Minecraft – februárban tatarozás alatt
#MOL Magyar Olaj- és Gázipari Nyrt. – jelentős bővítés, de rá kell nézni
#Nemzeti Kastélyprogram és Nemzeti Várprogram – strukturálatlan, formázatlan, de van benne lehetőség
#Río de Oró-i ütközet
#SMS Karlsruhe (1912)
#Spokane (Washington)
#Szexoktatás (televíziós sorozat) – jelentős bővítés, de rá kell nézni
#Trinidadi ütközet
#Joe Biden
#A Chelsea FC története
#Wembley Stadion
thread_title:  Évközbeni előgyűjtés 

message: Nem tudom, hogy került fel a listára, de ez egy '17-es cikk, azon kívül, hogy kiemelt lett, semmi nem történt vele '20-ban. – Sasuke88  vita 2021. január 1., 20:35 (CET)
replies: text: Köszi. Már töröltem is onnan. – Dodi123 vita 2021. január 1., 20:38 (CET)
thread_title:  Páncélba zárt szellem (film, 1995) 

message: A Sport témakörben javasolnám még a Wembley Stadion és a 2020-as Formula–1 világbajnokság szócikeket. – Gerry89 vita 2021. január 3., 12:56 (CET)
replies: text: Igen. Ezeket már én is néztem. A Wembley Stadionnál a 6-os és 76-os hivatkozásnál valami gond van, és halott linknek jelzi a 81-est. Ezek nem kizáró okok, csak jelzem. – Dodi123 vita 2021. január 3., 13:22 (CET)
replies: text: :Köszi, javítottam benne, a halott linket meg majd orvosolja a linkjavító bot, ahhoz nem értek Gerry89 vita 2021. január 4., 19:17 (CET)
Javaslom az Influenzát. Sok bénázással sem tudtam berakni. Szalakóta vita 2021. január 3., 14:27 (CET)

text: Köszönöm. Egyelőre – jobb híján – a "Tudomány" kategóriába tettem, nem biztos, hogy ez lesz a végleges helye. Ebben is van egy halott link. – Dodi123 vita 2021. január 3., 16:22 (CET)
 A Forma–1es vb szócikke kiemelt lett, ezt majd jeleznéd a felsorolásban? Nem akartam belepiszkálni. Gerry89 vita 2021. január 13., 21:05 (CET)

text: Jeleztem a kiemelést. – Dodi123 vita 2021. január 13., 21:14 (CET)
replies: text: :Köszönöm! Gerry89 vita 2021. január 14., 05:43 (CET)
thread_title:  Plusz javaslat 

message: Amennyiben lenne a közlekedéssel kapcsolatos témakör is, úgy a két német óceánjárót oda át lehetne tenni. Örülök, hogy valaki már előttem jelölte őket több más általam szerkesztett cikkel együtt. – Andreas vita 2021. január 5., 08:53 (CET)
replies: text: A felvázolt bontást köszönöm, azonban a közlekedéshez én csak a Kaiser Wilhelm der Große és a Kronprinz Wilhelm óceánjárókat gondoltam besorolandónak, mivel ezek személyszállítóknak épültek és a koruk ismert, nagyra becsült hajói voltak. A Bismarck, a Karlsruhe és a von der Tann hadihajók voltak, megépítésük fő célja nem maga a közlekedés volt. Haditechnikai témakörben elég sok szócikk szokott születni, esetleg lehetne egy ilyen témakört is nyitni külön. – Andreas vita 2021. január 5., 11:41 (CET)
replies: text: : Jobb híján egyelőre "Hajózás" névre változtattam a kategóriát. Ahogy jöbbek az új javaslatok, ez még változhat, illetve az egyes szócikkek besorolása is módosulhat. Ha lesz néhány közlekedési témájú szócikk is akkor lesz egy külön "Közlekedés" kategória. A szempont az, hogy egy kategóriában legalább hat, viszonylag közeli témájú szócikk legyen. – Dodi123 vita 2021. január 5., 11:52 (CET)
replies: text: ::Amennyiben "Hajózás" néven ténylegesen is indulna egy téma, de hiányozna hozzá még legalább egy induló, akkor lehetne nevezni az SMS Möwe (1914), SMS Wolf (1913) és SMS Seeadler (1888) segédcirkálók szócikkeit, vagy hogy ne csak hadihajók legyenek közöttük, akár az Alexander von Humboldt (1906) vitorláshajót is. Az előbbiek az angol-német Wikipédia-cikkek felhasználása mellett jelentős saját utánajárással lettek megírva, míg a (sörreklámból ismert) vitorlás egyszerű átvétel.

text: ::Nem ide tartozik, de a hajózás témához valamennyire kapcsolódik: ma jár le a La Plata-i csata kiemelési eljárása, de még csak ketten támogatták a státusz megszerzését. Ha van aki már olvasta, vagy a hátralévő pár órában tudna szánni időt az átolvasására, majd minősítené, azt nagyon megköszönném. Ha valami oknál fogva nem találnátok alkalmasnak, azt is írjátok meg legyetek szívesek. – Andreas vita 2021. január 10., 18:46 (CET)
thread_title:  Közlekedés 

message: Dodi123, a politikának szerintem mehetne külön kategória, mert kb. tíz cikk érinti a témát. – M. V. ✉  2021. január 17., 16:15 (CET)
replies: text: Jó ötlet. Melyik szócikkekre gondolsz, amelyek ebbe a kategóriába kerülhetnek? – Dodi123 vita 2021. január 17., 16:40 (CET)
replies: text: : Ahogy látom főleg a történelem és életrajz kategóriákba kerültek azok a cikkek, amiknél a politikát jelölték. – M. V. ✉  2021. január 17., 16:44 (CET)
thread_title:  Politika 

message: A szócikkek kategóriába besorolása az utolsó pillanatig változhat. A fő szempont, hogy egy kategóriába legalább hat, legfeljebb 12 azonos vagy közel azonos témájú szócikk kerülhet. A szavazás megkezdéséig a fő szempont figyelembe vételével minden épkézláb javaslatot elfogadok.Ha valamely előzetesen meghirdetett kategóriában nincs legalább hat szócikk, az összevonásra kerül egy másik, közel azonos témájú kategóriába, vagy egy gyűjtőkategóriába. A kategórián belül a szócikkek sorrendje (nincs jelentősége, akár ABC-sorrendben is lehetnének, de nevezhetjük "erősorrendnek is): elől a kiemelt szócikkek, utánuk a jó szócikkek, ezt követik az új szócikkek, majd ezután a bővített szócikkek a bővítés mértékét figyelembe véve. – Dodi123 vita 2021. január 17., 17:21 (CET)
replies: text: A javaslat lehet: kategóriák közötti áthelyezés, új kategória nyitása stb. – Dodi123 vita 2021. január 17., 17:22 (CET)
thread_title:  A kategóriába rendezés szempontjai 

message: Csonk- vagy szakaszcsonk sablonnal ellátott cikkeket lehet jelölni? (Több ilyen is van a listában, amit kissé furcsállok). – Hkoala  2021. január 17., 17:45 (CET)
replies: text: Ha van ilyen, az a kiírás szerint nem vehet részt a versenyen. A szavazás megkezdése előtt még egyszer átnézem az összes szócikket, de nagy segítséget jelentene, ha megírnád, hol láttál ilyen sablonokat? – Dodi123 vita 2021. január 17., 18:07 (CET)
replies: text: :Például a Magyar írói, költői összkiadás-sorozatok listája. Hkoala  2021. január 17., 18:27 (CET)
replies: text: ::Köszönöm. Ezt a szócikket töröltem a jelölések közül. Van még másik is? – Dodi123 vita 2021. január 17., 19:02 (CET)
thread_title:  Csonkok jelölése 

message: Nem tudom, meddig lehet jelölni cikkeket, de gondolom, lassan lezárul. Pár javaslatom lenne:
* Nem akartam elhinni, de megnéztem, és tényleg évek óta az szerepel a szabályzatban, hogy egy kategória minimum 6 cikkből álljon. Lehet, hogy azért nem tűnt fel eddig, mert az elmúlt években soha nem volt ilyen kevés cikk egy kategóriában. Szerintem komolytalanná teszi a versenyt, ha az indulók fele már díjazott lehet. A felső határnak kikiáltott 12-t is felemelném legalább 15-re.
* A Szent Korona visszakapása az Egyesült Államoktól 1978-ban történt, a mekkai nagymecset elfoglalása 1979-ben, ezek nem igazán jelenkori közéleti események, ez történelem.
* A keresztes hadjárat inkább történelem kategória, nem vallás. Szabó Zoltánnak a művészeti tevékenységével foglalkozik a cikke, nem a papi tevékenységgel- Így túl kicsi lesz a vallás kategória, össze kell majd vonni valami kulturális jellegűvel.
* A Sport és az Űrkutatás kategória jó, a Hajózás, közlekedés szakasznak simán a Hajók nevet adnám, mivel nagyrészt hadihajók vannak benne.
* A Politika szakasz fölösleges, felosztható a Történelem és a Történelmi életrajz között (van közte olyan, aki több mint húsz évvel hamarabb halt meg, mint a történelmi életrajzok közé sorolt másik személy), kivéve Bident, aki jelenkori közélet kategória.
* Afrika zenéjét én nem sorolnám be a Könnyűzene alá, a komolyzene/könnyűzene felosztás nekem nagyon európainak tűnik, a világzene szerintem külön kategória ettől. Ha nem ragaszkodunk ahhoz, hogy max 12 cikk lehet egy kategóriában, egybe lehet vonni a kettőt egy Zene kategóriába.
* Nekem a földrajz és helytörténet összevonása is esetlegesnek tűnik, de még töröm a fejem. Alensha 2021. január 18., 00:03 (CET)
replies: text: :Alensha, ne haragudj, de három hétig kint volt a side-notice-ban, hogy 17-e éjfélig megy a szócikkjelölés. Három hosszú perccel a folyamat lezárulása után szerinted mi értelme a fenti észrevételeknek, már azon túl, hogy zavart okoznak? Pasztilla 2021. január 18., 08:06 (CET)
replies: text: ::Nevezzetek, ha akartok, naivan jóhiszeműnek vagy akár zavarkeltő-pártolónak, én akkor is úgy képzelem, hogy Alensha fenti észrevételeinek nem a zavar keltése az értelme, és jó lenne, ha köztiszteletben álló szerkesztőknek nem rónánk föl olyan tevékenységet, amit más kontextusokban blokkolással szoktunk szankcionálni.
replies: text: ::Világos, hogy Alensha más ütemezését képzelte el a verseny előkészítésének, mint a szervezők. (Alensha jól láthatóan úgy képzelte, hogy 17-ig jelöljük a cikkeket, utána lesz egy szakasz, amikor a jelölt cikkeket kategóriákba soroljuk, majd ezután kezdünk szavazni.) Erre a szervezők szíve-joga azt mondani, hogy nem így akarják, és teljesen legitim válasz Dodié is, hogy bocs, de most már késő változtatni, de akár még azt is meg lehetne gondolni, hogy a jövő évre nézve nem lehetne-e valami tanulságot levonni ebből a szakaszból. (Lehetséges kérdések: Lehet-e a verseny menetét jobban kommunikálni, hogy jövőre Alensha is tudja, mikor érdemes beleszólnia? Ki tudunk-e találni jobb kategóriákat?) -- Malatinszky vita 2021. január 25., 15:26 (CET)
replies: text: :::Idén nem vagyok szervező, de az elmúlt kettő, talán három évben az voltam, és már akkor is így volt: a keresés, válogatás és csoportosítás intenzív munkája együtt haladt. Mindezt nem mi találtuk ki, ez már 2016 óta így megy (előtte volt pár nap a gondolkodásra, óvásra). Mindez tehát öt éve le van írva a tudnivalókban, a side-notice figyelemfelhívása és a hírek kocsmafalba tett bejegyzés mellett én ráadásul a résztvevők (korábbi években jelöltek vagy szavaztak), köztük Alensha vitalapját is teleszpemmeltem a megelőző években a folyamat különféle stációival, elképzelni nem tudom, hogyan lehet erősebben kommunikálni. Most nem annyira vagyok jelen, de még így is elszűrődött a tudatomig, hogy 17-e éjfélig van válogatás, utána indul a szavazás, biztos vagyok benne, hogy Dodi123 kitette a side-notice-ba, egyébként nem tudom, honnan tudnám.

text: :::És engedd meg, hogy az újabb blazírtságodra ismét a magam sodrában reagáljak: én meg úgy képzelem, hogy köztiszteletben álló szerkesztőként, amikor egy másik köztiszteletben álló szerkesztő védelmére kelsz, nem esel abba a hibába, hogy megvádolsz egy harmadik köztiszteletben álló szerkesztőt azzal, hogy zavarkeltéssel vádolta meg az első köztiszteletben álló szerkesztőt, pusztán mert a „zavart okoznak” szerkezetet merte használni. Írjuk le még egyszer: köztiszteletben álló. Így olyan erős a mondandóm. Komolyra fordítva, Alensha megszólalása tényleg meglepett abból a szempontból, hogy öt éve változatlan folyamatról van szó, és pislogtam a képernyő előtt, mint a csuka, amikor a szavazás megindulása után három perccel megfogalmazott kifogásokat olvastam. Pasztilla 2021. január 25., 18:02 (CET)

text: : Köszönöm az észrevételeid, de sajnos ezek már elkéstek. A szavazás elindítása után már nincs lehetőség módosításra. – Dodi123 vita 2021. január 18., 09:30 (CET)
Nem értem, a kategóriák beosztására mindig a jelölés lezárta után került sor, hiszen előre nem lehetett tudni, hány cikk érkezik pl. biológia témában. (Azt még elfogadom, hogy a 6-12 határ nem módosítható utólag, az inkább jövőre szóló javaslat, de a bejegyzés 80%-a nem erről szólt.) Tavaly maga  is tett javaslatot, ezek szerint zavarkeltő szándékkal, bár nekem akkor inkább segítőkésznek tűnt. Mindegy, nem szólok bele. Alensha 2021. január 18., 19:06 (CET)

text: Ahogy fentebb írtam, „A szavazás megkezdéséig a fő szempont figyelembe vételével minden épkézláb javaslatot elfogadok.” A te javaslatod most sajnos elkésett, mert a szavazás akkor már elkezdődött. Pasztilla tavaly a január 20-án kezdődő szavazás megkezdése előtt, január 19-én tette a javaslatát. – Dodi123 vita 2021. január 18., 21:56 (CET)
thread_title: Javaslat a rendezésre

message: Nem tudom most hirtelen, így megkérdezem, felsablonozott szócikk, hogy szállhat versenybe az év szócikke díjért? – Gerry89 vita 2021. január 21., 08:32 (CET)
replies: text: Szia! Ez a sablon véleményem szerint nem módosítja a szócikk tartalmának minőségét. Amúgy az indiai átírásban nem vagyok nagyon jártas, de ahogy végigfutottam a szövegen nagyon úgy néz ki, hogy a sablon felhelyezése óta az átírások megtörténtek. Persze, ha többen is kifogásolják a szócikknek a versenyben részvételét, mert más is úgy érzi, hogy ez a sablon (ha jogosan van fenn), akkor kizárási ok, akkor természetesen ki lesz zárva a versenyből. – Dodi123 vita 2021. január 21., 10:08 (CET)
replies: text: :Köszönöm a választ. Az a baj, hogy én sem vagyok jártas benne, így nem tudtam eldönteni, indokoltan van-e még rajta a savlon. Gerry89 vita 2021. január 21., 13:25 (CET)
thread_title:  Radzsnís Csandra Mohan Dzsain 

message: Alenshához hasonlóan én is úgy érzem, hogy szerencsétlenül sikerültek az idei verseny tematikus kategóriái. Érthető az ok: nem könnyű egy ilyen sokrétű cikkanyagot értelmesen nagyjából egyenlő méretű kategóriákba sorolni. A végeredmény mégiscsak az lett, hogy miközben azt szeretnénk, hogy nagyjából hasonló témájú cikkek versenyezzenek egymással, ez sok esetben egyáltalán nem sikerült. Néhány példát felsorolva:
*Maróczy Géza életrajza nem versenyez Jurij Gagarin életrajzával, mert az egyik sakkozó a másik űrhajós, de versenyez a Wembley Stadionnal, mert a sakk sport, a stadionban pedig gyakran vannak sportesemények.
*A nyelvtudományi témájú Személytelen ige szócikk a Nyelv, irodalom, művészetek kategóriában versenyez, ahol prominens ellenfele az Anatóliai szőnyeg.
*A Politika kategóriába került az 1949-ben elhunyt Pandeli Evangjeli történelmi életrajza, miközben más kategóriába került Kászem Szolejmáni meggyilkolása, amely a regionális politika egy jelentős eseményét mutatja be.
Mi lenne, ha felismernénk-beismernénk, hogy a tematikus kategorizálás mindig problémákba fog ütközni, és inkább a Dodi123 által fentebb említett "erősorrend" mentén csoportosítanánk a cikkeket? Az első kategóriában a kiemelt cikkek versenyeznének egymással, a másodikban a jó cikkek, a harmadikban az új cikkek, a negyedikben meg a többi? Esetleg a maradékot feloszthatnánk egy hosszú cikk meg egy rövid cikk kategóriára is.
Nem tudom, kell-e mondanom, de a biztonság kedvéért megjegyzem: nem a jelenleg folyó versenyt akarom átszervezni, hanem a jövő évi kategorizálásról ötletelek. --Malatinszky vita 2021. január 25., 17:24 (CET)
replies: text: Minden javaslatot örömmel veszek, amely javítja a verseny lebonyolítását és színvonalát. Ezúttal azonban nem tudok azonosulni a fenti javaslattal. Szerintem is van néhány "problémás" kategória, de ez minden évben elfordult, és ez ellen nem lehet, és szerintem nem is kell tenni. Az évente jelentkező problémák oka, hogy egyes szócikkek egyik előre meghatározott kategóriába sem illenek bele, míg más kategóriákba nagyon sok szócikk kerül. Azt, hogy előre meghatározzunk, és "kőbe véssünk" kategóriákat szintén nem járható út, mert tavaly például tudtunk indítani 9-9 jelölttel "Budapest helytörténete" és "Zenész- és színész életrajz" kategóriákat is, és a "Jelenkori közélet és társadalom" témában is 11 valóban "jelenkori közélet és társadalom" témájú szócikk szerepelt, valamint lehetett indítani 10 szócikkel "Természettudományok" kategóriát. Idén ezekbe a kategóriákba nagyon kevés jelölés érkezett. Óhatatlan volt, hogy egy-egy szócikk nem a tényleges kategóriájába, hanem valamely "hozzá közel álló" kategóriába kerüljön. Tavaly is volt ilyen összevont kategória: A "Helytörténet, honismeret, épített örökség" kategóriában "jól elfért" egymás mellett az Alfa Busz Kft., az Iszlám építészet, a Kriza János Néprajzi Társaság, a Washingtoni Állami Egyetem és Zala vármegye is.

text: Azt azonban nem tartanám jónak, ha az egymással nagyjából összehasonlítható, azonos vagy közel azonos témájú kategóriák helyett a fentebb javasolt "erősorrend" szerint összesen csak négy kategória lenne. Több érvet is fel tudok sorakoztatni a javaslattal szemben:
#Egyrészt azért nem tartom szerencsésnek, mert sok, minőségében egyébként kiváló vagy jó szócikket a szerzőik nem terjesztenek fel sem kiemelési, sem jószócikk eljárásra. Az elmúlt évek tapasztalatai is azt mutatják, hogy a kategóriák szerinti első helyezettek nagy többsége nem a kiemelt és a jó szócikkek közül került ki.
#Másrészt azért nem tartom serencsésnek, mert így egy-egy kategóriában olyan mennyiségű szócikk lenne, amely nem tesz lehetővé reális értékelést összehasonlítási alapon. Mire az egyik kategória összes szócikkének elolvasása végére ér valaki, már el is felejti, milyenek voltak az elsként olvasott szócikkek. Csak példaként: az idei évben jelölt szócikkek között 16 kiemelt, 26 jó, 51 az előzőekbe nem sorolható új, és 22 az előzőekbe nem sorolható feljavított szócikk került. Óhatatlanul tovább kellene bonatni ezeket a kategóriákat, ekkor viszont ugyanazokba a problémákba ütköznénk, amikbe most.
#Azért sem tartom jónak a javaslatot, mert "Az év szócikke" verseny nem csak, és nem feltétlenül az egyes kategóriák legjobb szócikkeinek közösség általi kiválasztására irányul, hanem a szerkesztők ösztönzése is cél. Ezt a célt szolgálja a lehetőleg minél több kategória, és az is, hogy immár évek óta a holtversenybe kerülő szócikkek mindegyikét díjazzuk, akár első, akár második, akár harmadik helyen áll elő holtverseny. Ösztönző eszköz az is, hogy a kategóriák első helyezettjei, ha még nem rendelkeznek kiemelt vagy jószócikk minősítéssel, akkor külön eljárás nélkül, automatikusan jó szócikknek minősülnek.
#Arra egyébként már én is gondoltam, hogy lehetne hirdetni "Abszolút győztest" is, amely a kategóriák első helyezettjei között egy második körös szavazás keretében lenne kiválasztva. – Dodi123 vita 2021. január 25., 20:32 (CET)
thread_title:  Javaslat egy új kategória-koncepcióra 

message: Milyen technikával lett kiszámolva az eredmény ebben a kategóriában?– Holdkóros vita 2021. március 1., 06:20 (CET)
replies: text: A '20 századi történelem' kategória úgyszintén nincs rendben. Már 'ránézésre' is látszik, hogy valami egészen transzcendens műveletre volt szükség egy ilyen eredmény megalkotásához.– Holdkóros vita 2021. március 1., 07:10 (CET)
replies: text: : Az eredmények a Condorcet-módszer alapján lettek meghatározva. A számítások helyessége leellenőrizhető a szavazólapokon megtekinthető szavazatok, valamint az eredmények szakaszban található összesítő táblázatok adatai alapján. – Dodi123 vita 2021. március 1., 08:40 (CET)
thread_title:  Tudomány – bronzérem 

message: Sziasztok! Talán "picit" én is szerkesztgettem a 2020-as Forma-1-es szezon szócikket. – Gerry89 vita 2021. március 1., 08:13 (CET)
replies: text: Köszönöm, hogy szóltál. Pótoltam a hiányzó neveket. – Dodi123 vita 2021. március 1., 08:43 (CET)
replies: text: : Köszi, ránéznél a vitalapjára? Egy elég furcsa dolog van feltüntetve a szócikkel és a 2016-os Év szócikke szavazással kapcsolatban. – Gerry89 vita 2021. március 1., 09:41 (CET)
replies: text: :: Melyik vitalapra nézzek rá egészen pontosan? – Dodi123 vita 2021. március 1., 09:52 (CET)
 Ide: Vita:2020-as Formula–1 világbajnokság  Azt írja: Ez a szócikk a 2016-os év Az év szócikke versenyének Műszaki és alkalmazott tudományok kategóriájában az év legjobb szócikke. A további kategóriákat, jelölteket és nyerteseket itt tekintheted meg.
 – Gerry89 vita 2021. március 1., 10:46 (CET)

text: Ezt a kezdőlapra jelölés megadásakor feridiák "követte el". Gondolom másolta valahonnan a sablont, amiben benne volt ez is. Mivel a szócikk idén nyert díjat a Sport kategóriában ezért most csak át kellett írnom a megfelelő adatokat. – Dodi123 vita 2021. március 1., 10:53 (CET)
thread_title:  Főbb közreműködők 

message: Köszönet Dodi123-nak a szervezésért és a példaszerű lebonyolításért, továbbá a villámgyors kiértékelésért! – Pagony foxhole 2021. március 1., 11:58 (CET)
Köszönet a szervezőknek! Dodi123 hatalmas munkát végzett.  … szalax üzenő 2021. március 1., 17:51 (CET)
 Én is köszönöm a munkádat. Üdv. Akela vita 2021. március 1., 20:43 (CET)
thread_title:  Köszönet